CELEX: 52016PC0262
Language: da
Date: 2016-05-17
Title: Forslag til RÅDETS AFGØRELSE om den holdning, der skal indtages på vegne af Den Europæiske Union i Associeringsrådet EU-Mellemamerika vedrørende de forklarende bemærkninger til artikel 15 i bilag II til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side

EUROPA-KOMMISSIONEN
            Bruxelles, den 17.5.2016
            COM(2016) 262 final
            2016/0136(NLE)
            Forslag til
            RÅDETS AFGØRELSE
            om den holdning, der skal indtages på vegne af Den Europæiske Union i Associeringsrådet EU-Mellemamerika vedrørende de forklarende bemærkninger til artikel 15 i bilag II til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side blev undertegnet den 29. juni 2012 i Tegucigalpa, Honduras, og er blevet anvendt midlertidigt siden 2013.
               
               
                  I bilag II til associeringsaftalen fastlægges definitionen af begrebet "produkter med oprindelsesstatus" og metoder for administrativt samarbejde. I artikel 37 i bilag II fastsættes det, at parterne i Underudvalget vedrørende Told, Handelslettelser og Oprindelsesregler vedtager "forklarende bemærkninger" vedrørende fortolkningen, anvendelsen og forvaltningen af bilag II og forelægger dem for Associeringsrådet med henblik på godkendelse
               
               
                  Underudvalget vedrørende Told, Handelslettelser og Oprindelsesregler mødtes den 1.-2. juni 2015 i Bruxelles og vedtog visse forklarende bemærkninger. De omfatter retningslinjer for artikel 15 i bilag II til aftalen vedrørende udstedelse og udfyldning af varecertifikat EUR.1, der kan benyttes som bevis for oprindelse.
               
               
                  Tillæg 3 til bilag II til associeringsaftalen indeholder en model til varecertifikat EUR.1. I praksis er der dog mindre forskelle mellem tillæg 3 og ordlyden på de certifikater, som trykkes af medlemsstaterne. Ifølge de forklarende bemærkninger kan der tillades afvigelser i formuleringen, uden at certifikaterne derved mister deres gyldighed, så længe alle parter har en kopi af det anvendte certifikat og ordlyden ikke ændrer ved de oplysninger, eksportøren skal angive.
               
               
                  De oplysninger, eksportøren skal angive på varecertifikat EUR.1 til forelæggelse for toldmyndighederne, bør være klare og udformet således, at der undgås enhver form for misbrug. Derfor indeholder de forklarende bemærkninger vejledning om udfyldelsen af alle rubrikker på varecertifikat EUR.1.
               
            
            
               •Sammenhæng med de gældende regler på samme område
            
            
               
                  Forslaget er i overensstemmelse med andre forklarende bemærkninger vedtaget i frihandelsaftalerne mellem Den Europæiske Union og Chile og Mexico.
               
            
            
               •Sammenhæng med Unionens politik på andre områder
            
            
               
                  Brugen af forklarende bemærkninger fremmer bedre regulering.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Da forslaget vedrører Den Europæiske Unions handelspolitik, er det relevante retsgrundlag artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde. 
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget henhører under Den Europæiske Unions enekompetence. 
               
            
            
               •Proportionalitetsprincippet
            
            
               
                  Forslaget går ikke ud over, hvad der er nødvendigt eller hensigtsmæssigt for at opnå de forventede mål.
               
            
         
         
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  Ikke relevant, da forslaget kun indeholder vejledning til en eksisterende aftale.
               
            
            
               •Indhentning og brug af ekspertbistand
            
            
               
                  Ikke relevant, da forslaget kun indeholder vejledning til en eksisterende aftale.
               
            
            
               •Konsekvensanalyse
            
            
               
                  I forslaget gives der vejledning til en eksisterende bilateral handelsaftale. Der findes ingen andre løsningsmuligheder.
               
            
            
               4.VIRKNINGER FOR BUDGETTET
            
            
               
                  Forslaget har ingen virkninger for Unionens budget. 
               
            
            
               5.ANDRE FORHOLD
            
            
               
                  Ingen
               
            
            
               2016/0136 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på vegne af Den Europæiske Union i Associeringsrådet EU-Mellemamerika vedrørende de forklarende bemærkninger til artikel 15 i bilag II til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side
                  1
                ("aftalen") blev paraferet den 22. marts 2011 og undertegnet den 29. juni 2012. I henhold til aftalens artikel 353, stk. 4, er aftalens del IV blevet anvendt midlertidigt siden den 1. august 2013 mellem Unionen, Nicaragua, Honduras og Panama, siden den 1. oktober 2013 mellem disse parter og El Salvador og Costa Rica og siden den 1. december 2013 mellem Unionen, Nicaragua, Honduras, Panama, El Salvador og Costa Rica på den ene side og Guatemala på den anden side.  
            
         
         
            
               (2)I artikel 37 i bilag II til aftalen fastsættes det, at parterne i det underudvalg vedrørende told, handelslettelser og oprindelsesregler, der nedsættes ved artikel 123 i aftalen ("Underudvalget"), vedtager "forklarende bemærkninger" vedrørende fortolkningen, anvendelsen og forvaltningen af bilag II og forelægger dem for Associeringsrådet med henblik på godkendelse.  
            
            
               (3)Underudvalget mødtes den 1. og 2. juni 2015 og vedtog visse forklarende bemærkninger til artikel 15 i bilag II til aftalen vedrørende udfyldning og trykning af et varecertifikat EUR.1 ("forklarende bemærkninger"). 
            
            
               (4)Da det varecertifikat EUR.1, der er vist i tillæg 3 til bilag 3 til aftalen, kun er en model, kan der være mindre forskelle på de blanketter, som de forskellige myndigheder trykker. For at sikre, at sådanne forskelle ikke forårsager vanskeligheder med hensyn til accept af varecertifikater EUR.1 og for at sikre, at parternes kompetente offentlige myndigheder fortolker bestemmelserne på ensartet vis, bør der gives vejledning om kravene til indholdet og trykningen af varecertifikat EUR.1. Den holdning, som skal indtages på Unionens vegne i Associeringsrådet, bør baseres på det vedlagte udkast til afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               1.
                     Den holdning, som skal indtages på Unionens vegne i Associeringsrådet vedrørende de forklarende bemærkninger til artikel 15 i bilag II til aftalen vedrørende varecertifikat EUR.1, baseres på det udkast til Associeringsrådets afgørelse, der er knyttet til nærværende afgørelse.
            
            
               2.
                     Mindre ændringer af udkastet til Associeringsrådets afgørelse kan vedtages af Unionens repræsentanter i Associeringsrådet uden yderligere afgørelse truffet af Rådet.
            
            
               Artikel 2
            
            
               Associeringsrådets afgørelse offentliggøres efter vedtagelsen i Den Europæiske Unions Tidende.
            
            
               Artikel 3
            
            
               Denne afgørelse træder i kraft på dagen for vedtagelsen. 
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                  
                     EUT L 346 af 15.12.2012, s. 3
                  
                  .
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 17.5.2016
            COM(2016) 262 final
            BILAG
            Tillæg
            til
            forslag til Rådets afgørelse
            om den holdning, der skal indtages på vegne af Den Europæiske Union i Associeringsrådet EU-Mellemamerika vedrørende de forklarende bemærkninger til artikel 15 i bilag II til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side
            
               
         
         
            
               AFGØRELSE Nr. XX/2016 
               VEDTAGET AF ASSOCIERINGSRÅDET EU-MELLEMAMERIKA
            
            
               om indførelse af forklarende bemærkninger til artikel 15 i bilag II (om definition af begrebet "produkter med oprindelsesstatus" og metoder for administrativt samarbejde) til aftalen vedrørende varecertifikat EUR.1
               
            
               ASSOCIERINGSRÅDET EU-MELLEMAMERIKA HAR —
            
            
               under henvisning til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side ("aftalen"), særlig artikel 37 i bilag II og 
            
            
               ud fra følgende betragtninger:
            
            
               (1)
                     Bilag II til aftalen vedrører definitionen af begrebet "produkter med oprindelsesstatus" og metoder for administrativt samarbejde.
            
            
               (2)
                     I artikel 37 i bilag II til aftalen fastsættes det, at parterne i Underudvalget vedrørende Told, Handelslettelser og Oprindelsesregler vedtager "forklarende bemærkninger" vedrørende fortolkningen, anvendelsen og forvaltningen af bilag II og forelægger dem for Associeringsrådet med henblik på godkendelse.
            
            
               (3)
                     Da det varecertifikat EUR.1, der er vist i tillæg 3 til bilag II til aftalen, kun er en model, kan der være mindre forskelle på de blanketter, som de forskellige myndigheder trykker. Det bør præciseres, at sådanne forskelle ikke bør føre til, at certifikater afvises. 
            
            
               (4) 
                     For at sikre, at sådanne mindre forskelle ikke forårsager vanskeligheder med hensyn til accept af varecertifikater EUR.1 og for at sikre, at parternes kompetente offentlige myndigheder fortolker bestemmelserne på ensartet vis, bør der desuden gives vejledning om kravene til indholdet af varecertifikat EUR.1 — 
            
            
               VEDTAGET DENNE AFGØRELSE:
            
            
               Eneste Artikel
            
            
               De forklarende bemærkninger vedrørende varecertifikat EUR.1 til bilag II (vedrørende definitionen af begrebet "produkter med oprindelsesstatus" og metoder for administrativt samarbejde) til aftalen, der findes i bilaget til denne afgørelse, godkendes.
            
            
               Denne afgørelse træder i kraft dagen efter vedtagelsen.
            
            
               Udfærdiget i …, den …
            
            
            
               På Associeringsrådets vegne
            
            
            
               På den mellemamerikanske parts vegne
            
            
                     
                     
                     
                     
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
         
            
            
               På EU-partens vegne
            
            
                     
                     
                     
                     
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                         
                     
                  
               
            
               
            
            
               BILAG
            
            
               Forklarende bemærkninger
            
            
            
               Artikel 15 - Varecertifikat EUR.1: instrukser for blanketter og udfyldning
            
            
            
               EUR.1-løbenummer
            
            
            
               Varecertifikat EUR.1 skal være forsynet med et løbenummer for at lette identificeringen. Løbenummeret er normalt sammensat af bogstav(er) og tal.
            
            
            
               Varecertifikat EUR.1-formularer
            
            
            
               Varecertifikat EUR.1, som, afhængigt af hvilken kompetent offentlig myndighed der udsteder certifikatet, kan have forskellig ordlyd i forhold til modellen i tillæg 3 (varecertifikat EUR.1 og anmodning om varecertifikat EUR.1) til bilag II (vedrørende definitionen af begrebet "produkter med oprindelsesstatus" og metoder for administrativt samarbejde) til aftalen, kan accepteres som bevis for oprindelse, hvis:
            
            
            
               a) forskellene ikke ændrer noget ved de oplysninger, der kræves i hver rubrik og
            
            
         
         
            
               b) parternes kompetente offentlige myndigheder via Europa-Kommissionen har forsynet hinanden med de forskellige eksemplarer af certifikatet og anmeldt dem til koordinatorerne for del IV i denne aftale.
            
            
            
               Rubrik 1: Eksportør
            
            
            
               Alle oplysninger om eksportøren af varerne (navn, fuldstændig aktuel adresse og det land, som de eksporterede varer har oprindelse i) skal angives.
            
            
            
               Rubrik 2: Varecertifikat til anvendelse i den præferentielle samhandel mellem
            
            
            
               Her skal angives:
            
            
            
               Mellemamerika; Den Europæiske Union eller EU
                  1
               ; Ceuta; Melilla; Andorra eller AD; San Marino eller SM. 
            
            
            
               Rubrik 3: Modtager
            
            
            
               Udfyldning af denne rubrik er fakultativ. Hvis rubrikken udfyldes, skal der anføres oplysninger om modtageren: navn, fuldstændig aktuel adresse og varernes bestemmelsesland.
            
            
            
               Rubrik 4: Land, landegruppe eller territorium, hvor produkterne anses for at have oprindelse
            
            
            
               Angiv land, landegruppe eller territorium, hvor varerne har oprindelse:
            
            
         
         
            
               Mellemamerika; Den Europæiske Union eller EU
                  2
               ; Ceuta; Melilla; Andorra eller AD; San Marino eller SM.
            
            
            
               Rubrik 5: Bestemmelsesland, -landegruppe eller -territorium
            
            
            
               Angiv land, landegruppe eller territorium for den importerende part, som produkterne skal leveres til:
            
            
            
               Mellemamerika; Den Europæiske Union eller EU
                  3
               ; Ceuta; Melilla; Andorra eller AD; San Marino eller SM. 
            
            
            
               Rubrik 6: Transportoplysninger
            
            
            
               Udfyldning af denne rubrik er fakultativ. Hvis rubrikken udfyldes, skal transportmidlerne og luftfragtbrev- eller konnossementnumrene med navnene på de respektive transportvirksomheder anføres.
            
            
            
               Rubrik 7: Bemærkninger
            
            
                
            
            
               Denne rubrik udfyldes:
            
            
            
               1. Hvis der er tale om et certifikat, som udstedes efter eksporten af varerne i henhold til artikel 16 i bilag II til aftalen, skal der i rubrikken anføres følgende på et af de sprog, der er fastsat i aftalen: "UDSTEDT EFTERFØLGENDE". I de tilfælde, der er fastsat i artikel 16.stk. 1, litra b), i bilag II, anføres desuden nummeret på det varecertifikat EUR.1, som af tekniske grunde ikke er blevet godtaget ved importen, i denne rubrik: "EUR.1 nr. ...".
            
            
            
               2. Hvis der er tale om et duplikateksemplar, som udstedes i henhold til artikel 17 i bilag II, skal der i rubrikken anføres følgende på et af de sprog, der er fastsat i aftalen: "DUPLIKAT" samt datoen for udstedelsen af det oprindelige varecertifikat EUR.1.
            
            
         
         
            
               3. I tilfælde af kumulation af oprindelse med Bolivia, Colombia, Ecuador, Peru eller Venezuela skal følgende anføres i denne rubrik: "kumulation med (landenavn)" i overensstemmelse med artikel 3 i bilag II.
            
            
            
               4. Hvis et produkt er omfattet af en oprindelsesregel, for hvilken der gælder kontingenter, skal følgende anføres i denne rubrik: "Produkt med oprindelsesstatus i henhold til tillæg 2A til bilag II (vedrørende definitionen af begrebet "produkter med oprindelsesstatus" og metoder for administrativt samarbejde)".
            
            
            
               5. I andre tilfælde, hvor det kan anses for nyttigt at præcisere oplysninger for varecertifikat EUR. 1.
            
            
            
               Rubrik 8: Løbenummer, mærker og numre, antal og art af kolli, varebeskrivelse 
            
            
            
               Beskriv varerne i overensstemmelse med beskrivelsen i fakturaen (ordre eller løbenummer, mærker og numre, antal og art af kolli - paller, kasser, sække, ruller, tønder, poser osv.) En generel beskrivelse af de varer, der kan leveres, så længe den er knyttet til den specifikke beskrivelse i fakturaen, og der er en utvetydig forbindelse mellem importdokumentet og varecertifikat EUR.1. I så tilfælde anføres fakturanummeret i denne rubrik. I alle tilfælde anføres toldtariferingen på mindst positionsniveau (firecifret kode) i det harmoniserede system.
            
            
            
               Hvis varerne ikke er emballeret, angives antal vareenheder eller i givet fald "styrtgods".
            
            
            
               Foran varebeskrivelsen skal anføres et ordre- eller løbenummer uden mellemrum mellem linjerne, og der bør ikke være nogen mellemrum mellem de produkter, der er angivet i certifikatet. Hvis rubrikken ikke udfyldes fuldstændigt, skal der trækkes en vandret streg under varebeskrivelsens sidste linje, og den ikke udfyldte del skal overstreges, så der ikke kan laves tilføjelser.
            
            
            
               Rubrik 9: Bruttomasse (kg) eller anden måleenhed (liter, m³ osv.)
            
            
            
               Angiv bruttomassen (kg) eller anden måleenhed (liter, m³ osv.) for alle de i rubrik 8 anførte varer eller særskilt for hver vare (HS-position).
            
            
            
               Rubrik 10: Fakturaer
            
            
         
         
            
               Udfyldning af denne rubrik er fakultativ. Hvis rubrikken udfyldes, anføres dato og fakturanummer (numre).
            
            
            
               Rubrik 11: Toldstedets eller den kompetente offentlige myndigheds påtegning
            
            
            
               Denne rubrik må udelukkende udfyldes af den kompetente offentlige myndighed eller toldmyndigheden i hvert enkelt land, der udsteder certifikatet.
            
            
            
               Rubrik 12: Eksportørens erklæring 
            
            
            
               Denne rubrik må udelukkende udfyldes af eksportøren eller dennes befuldmægtigede repræsentant. Sted og dato for udfærdigelsen af certifikatet skal anføres, og eksportøren eller dennes befuldmægtigede repræsentant skal underskrive den.
            
            
            
               Eksportøren eller dennes befuldmægtigede repræsentant kan underskrive fysisk, eller en part kan tillade dem at underskrive EUR.1-certifikatet digitalt.
            
            
            
               Rubrik 13: Anmodning om kontrol og rubrik 14: Resultat af kontrol:
            
            
            
               Disse rubrikker må udelukkende udfyldes af toldmyndigheden eller den kompetente offentlige myndighed i hvert land med henblik på kontrol.
            
            
               Bilag til varecertifikat EUR.1 — instrukser for udfyldning
            
            
               Termer, der entydigt refererer til Unionen
            
            
                     
                        Sprog
                     
                  
                  
                     
                        EU
                     
                  
                  
                     
                        Den Europæiske Union (EU)
                     
                  
               
                     
                        BG
                     
                  
                  
                     
                        EC
                     
                  
                  
                     
                        Европейски съюз (ЕС)
                     
                  
               
                     
                        CS
                     
                  
                  
                     
                        EU
                     
                  
                  
                     
                        Evropská unie
                     
                  
               
                     
                        DA
                     
                  
                  
                     
                        EU
                     
                  
                  
                     
                        Den Europæiske Union
                     
                  
               
                     
                        DE
                     
                  
                  
                     
                        EU
                     
                  
                  
                     
                        Europäische Union
                     
                  
               
                     
                        EL
                     
                  
                  
                     
                        EE
                     
                  
                  
                     
                        Ευρωπαϊκή Ένωση
                     
                  
               
                     
                        EN
                     
                  
                  
                     
                        EU
                     
                  
                  
                     
                        European Union
                     
                  
               
                     
                        ES
                     
                  
                  
                     
                        UE
                     
                  
                  
                     
                        Unión Europea 
                     
                  
               
                     
                        ET
                     
                  
                  
                     
                        EL
                     
                  
                  
                     
                        Euroopa Liit
                     
                  
               
                     
                        FI
                     
                  
                  
                     
                        EU
                     
                  
                  
                     
                        Euroopan unioni
                     
                  
               
                     
                        FR
                     
                  
                  
                     
                        UE
                     
                  
                  
                     
                        Union européenne
                     
                  
               
                     
                        HR
                     
                  
                  
                     
                        EU
                     
                  
                  
                     
                        Europska unija
                     
                  
               
                     
                        HU
                     
                  
                  
                     
                        EU
                     
                  
                  
                     
                        Európai Unió
                     
                  
               
                     
                        IT
                     
                  
                  
                     
                        UE
                     
                  
                  
                     
                        Unione europea
                     
                  
               
                     
                        LT
                     
                  
                  
                     
                        ES
                     
                  
                  
                     
                        Europos Sąjunga
                     
                  
               
                     
                        LV
                     
                  
                  
                     
                        ES
                     
                  
                  
                     
                        Eiropas Savienība 
                     
                  
               
                     
                        MT
                     
                  
                  
                     
                        UE
                     
                  
                  
                     
                        Unjoni Ewropea
                     
                  
               
                     
                        NL
                     
                  
                  
                     
                        EU
                     
                  
                  
                     
                        Europese Unie
                     
                  
               
                     
                        PL
                     
                  
                  
                     
                        UE
                     
                  
                  
                     
                        Unia Europejska 
                     
                  
               
                     
                        PT
                     
                  
                  
                     
                        UE
                     
                  
                  
                     
                        União Europeia
                     
                  
               
                     
                        RO
                     
                  
                  
                     
                        UE
                     
                  
                  
                     
                        
                           Uniunea
                        
                         Europeană
                     
                  
               
                     
                        SK
                     
                  
                  
                     
                        EÚ
                     
                  
                  
                     
                        Európska únia
                     
                  
               
                     
                        SL
                     
                  
                  
                     
                        EU
                     
                  
                  
                     
                        Evropska unija
                     
                  
               
                     
                        SV
                     
                  
                  
                     
                        EU
                     
                  
                  
                     
                        Europeiska unionen
                     
                  
               
         
         
            
                  
                     (1)
                  Jf. "Bilag til varecertifikat EUR.1 — instrukser for udfyldning".
               
               
                  
                     (2)
                  Jf. "Bilag til varecertifikat EUR.1 — instrukser for udfyldning".
               
               
                  
                     (3)
                  Jf. "Bilag til varecertifikat EUR.1 — instrukser for udfyldning".